1-тапсырма: Кадрларды іріктеу
Жағдай:
Сіз HR-менеджерсіз және сіздің компанияңызға маркетинг менеджері қажет.
Тапсырма:
1. Осы лауазымға арналған түйіндемелерді бағалау критерийлерін жасаңыз (мысалы, білімі, тәжірибесі, дағдылары).
2. Кандидаттарға арналған сұхбат сұрақтарын құрастырыңыз (кемінде 5 сұрақ).
3. Кандидаттарға арналған тестілеу немесе практикалық тапсырма ойластырыңыз.
2-тапсырма: Жұмыс орнындағы әділдік
Жағдай:
Сіздің компанияңызда бірнеше қызметкер өздерінің еңбекақылары әділетсіз белгіленгеніне шағымдануда.
Тапсырма:
1. Қызметкерлердің еңбекақысын әділ бағалау үшін қандай тәсілдерді қолданар едіңіз?
2. Қызметкерлердің мотивациясын арттыру үшін қандай әдістерді ұсынар едіңіз? (мысалы, бонус жүйесі, марапаттау бағдарламалары)
3. Транспарентті жалақы саясатын құру үшін қандай қадамдар жасау керек?
3-тапсырма: Конфликтті шешу
Жағдай:
Сіз жұмыс істейтін компанияда екі қызметкер арасында конфликт орын алды. Бір қызметкер әріптесінің өз идеяларын ұрлап, басшылыққа өзі ұсынып жатқанын айтады.
Тапсырма:
1. Осы жағдайды HR менеджері ретінде қалай шешер едіңіз?
2. Конфликтті шешудің қандай әдістерін қолдануға болады?
3. Болашақта осындай жағдайлар болмас үшін қандай ережелерді енгізу керек?
4-тапсырма: Қызметкерлерді бағалау жүйесі
Жағдай:
Сіздің компанияңызда қызметкерлерді бағалау жүйесі әлі жасалмаған. Сізге KPІ (негізгі көрсеткіштер жүйесін) құру тапсырылды.
Тапсырма:
1. 3 түрлі лауазым үшін KPI көрсеткіштерін ойластырыңыз (мысалы, сату менеджері, дизайнер, бухгалтер).
2. Қызметкерлерді бағалау және марапаттау жүйесін сипаттаңыз.
3. Қызметкерлердің кәсіби дамуын қамтамасыз ету үшін қандай шаралар қабылдау керек?
5-тапсырма: Персоналды оқыту және дамыту
Жағдай:
Сіздің компанияңызда жаңа қызметкерлер үшін бейімдеу (адаптация) бағдарламасы жоқ. Бұл олардың жұмысты тез меңгеруін қиындатады.
Тапсырма:
1. Жаңа қызметкерлерге арналған бейімдеу бағдарламасын жасаңыз.
2. Қызметкерлердің біліктілігін арттыру үшін қандай тренингтер немесе курстар ұсынар едіңіз?
3. Компанияда үздіксіз оқыту мәдениетін қалыптастыру үшін қандай әдістерді қолдануға болады?

